《次临封八景韵 其四 濯锦醇酤》
明代·岑一麒

村南村北庆年丰，村酿家家一样同。吏部不嫌瓮底冷，山房何惮岭头红。

青帘高挂梧桐月，乌帽须防杨柳风。莫道谪仙人已远，谪仙今又在其中。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。